Åpningstid

Åpningstid, altså den tid da butikker kan forventes å være åpne, reguleres i mange land av en lov som påbyr butikker å være stengt på bestemte tider.


== Åpningstider i ulike land ==


=== Canada ===
I Canada reguleres åpningstider av hver provins eller territorium. I visse provinser er reguleringen overlatt til kommunene, men der er generelt ikke mye regulering av åpningstider.
Provinsene Britisk Columbia, Alberta og Saskatchewan samt territoriene Yukon, Northwest Territories og Nunavut har ingen regler overhodet. I Nova Scotia kan butikkene være åpne når som helst, bare ikke på Remembrance Day (11. november).
I Manitoba, Ontario, Québec, New Brunswick, Prince Edward Island og Newfoundland og Labrador er åpningstidene regulert på søn- og helligdager. I Manitoba kreves føderal tillatelse for å holde åpent om søndagen mellom 12 og 18. I New Brunswick kan man ha åpent mellom august og nyttår uten særskilt tillatelse.
Den fransktalende provinsen Québec har Canadas mest restriktive regler for butikkåpningstider. Generelt kan butikker være åpne mandag til fredag 08 til 21, i weekenden 08 til 17.


=== Israel ===
I Israel, hvor befolkningsflertallet er jøder, er butikkene som regel åpne fra søndag til torsdag, da sabbatten varer fra fredag solnedgang til lørdag solnedgang.
Typiske butikkåpningstider:

Søndag–torsdag: 08.00 til 19.00
Fredag: 08.00 til 14.00
Lørdag: Stengt (en del butikker åpner i noen timer etter solnedgang)I alle storbyer kan noen butikker, især ikke-jødiske, være åpne på sabbatten. Alt er lukket på jødiske helligdager, på nær i storbyer som Tel Aviv, men på Yom Kippur er det helt stengt.


=== Storbritannia ===
De fleste butikker i Storbritannia kan være åpne på alle tidspunkter, men i England og Wales kan det kun være seks timer åpent om søndagen. I Skottland er det ingen regler.
Typiske butikkåpningstider:

Mandag–lørdag: 09.00/10.00 til 17.00/20.00
Søndag: 10.00/10.30 til 16.00/16.30


=== Sverige ===
I Sverige fins det ingen regler om åpningstider, bortsett fra at Systembolaget må ha søndagsstengt.


=== Norge ===
De fleste butikker i Norge kan være åpne på alle tidspunkter utenom på søndagen da det skal være stengt, jvfr. helligdagsfredloven. Før 2003 var de maksimale åpningstidene 06.00–21.00 på hverdagene og 06.00–18.00 på lørdagen. Dagligvarebutikker og kiosker under 100 m² (såkalte «Brustad-buer») får alltid holde åpent.
Typiske butikkåpningstider:

Mandag–fredag: 07.00/08.00 til 23.00/22.00
Lørdag: 07.00/08.00/09.00 til 23.00/22.00/21.00


=== Danmark ===
I henhold til lukkeloven kan butikker som hovedregel holde åpent hele døgnet alle årets dager. Unntaket er helligdager, grunnlovsdagen, julaften og nyttårsaften etter klokken 15, da butikkene må holde stengt. Butikker som hovedsakelig selger dagligvarer og har en omsetning under 32,2 millioner kroner (2012) kan alltid holde åpent. Salg av varer som for eksempel drivstoff, motorkjøretøyer, planter og husdyr kan foregå hele året. Det samme gjelder for varer i visse særlige butikker i for eksempel forlystelsesparker, ved motorveiene og i lufthavner.


=== USA ===
Generelt har USA ingen regler for butikkåpningstider, unntatt en rekke delstater som forbyr salg av alkohol og/eller biler om søndagen. I en del fylker og kommuner er det dog forbudt å ha søndagsåpent.
Typiske butikkåpningstider:

Mandag–lørdag: 10.00 til 19.00/21.30
Søndag: 11.00/12.00 til 16.00/19.00 eller stengt


== Referanser ==